བི་ཟི་ནིསི་བྷུ་ཊན།
གསར་ཤོག་ལས་སྡེ་དེ་གི་ ཡོངས་འབྲེལ་འཆར་སྒོ་དང་འཁྲིལ་བ་ཅིན་ བི་ཟི་ནིསི་བྷུ་ཊན། (Business Bhutan) ཟེར་མི་སྒེར་གྱི་དབང་བའི་གསར་ཤོག་ལས་སྡེ་དེ་གིས་ རྫོང་ཁ་དང་ཨིང་སྐད་ཀྱི་ ཁ་སྐད་གཉིས་ཆ་རའི་ཐོག་ལུ་ གནས་ཚུལ་བསྡུ་ལེན་འབད་དེ་ དཔེ་སྐྲུན་འབད་མི་ལས་སྡེ་ཅིག་ཨིན། གསར་ཤོག་ལས་སྡེ་དེ་ཡང་ སྤྱི་ལོ་ ༢༠༠༩ སྤྱི་ཟླ་ ༦ པའི་ཚེས་ ༡ ལུ་ གཞི་བཙུགས་འབད་ཡོད་རུང་ དཔེ་སྐྲུན་དངོས་སུ་འབད་ནི་འདི་ སྤྱི་ལོ་དེ་གིས་ སྤྱི་ཟླ་ ༨ པའི་ཚེས་ ༢༦ ལུ་ རྐྱངམ་གཅིག་འགོ་བཙུགས་ཡོདཔ་ཨིན། བི་ཟི་ནིསི་བྷུ་ཊན་ (Business Bhutan) དེ་འབྲུག་རྒྱལ་ཁབ་ནང་ དངུལ་དང་འབྲེལ་བའི་གནས་ཚུལ་བསྡུ་ལེན་འབད་མི་ གསར་ཤོག་ལས་སྡེ་ཅིག་ཨིན་པའི་ཁར་ རྒྱལ་ཁབ་ནང་དངུལ་འབྲེལ་གྱི་གནས་ཚུལ་བསྡུ་ལེན་འབད་ནི་ རྐྱངམ་གཅིག་ལུ་གཙོ་བོར་བཏོན་མི་གསར་ཤོག་ལས་སྡེ་ འགོ་ཐོག་གཞི་བཙུགས་འབད་མི་ཅིག་ཨིནམ་སྦེ་ ངོས་འཛིན་ཡང་བྱུང་ཡོདཔ་ཨིན། གསར་ཤོག་དེ་གིས་ མང་ཤོས་ར་ཚོང་འབྲེལ་གྱི་གནས་ཚུལ་ དངུལ་འབྲེལ་གྱི་གནས་ཚུལ་ དེ་ལས་སྲིད་དང་འབྲེལ་བའི་གནས་ཚུལ་ཚུ་ལུ་ ཞུན་དག་པ་ཚུ་གིས་བསྡུ་ལེན་འབད་དེ་ འབྲུག་རྒྱལ་ཁབ་མཐའ་དབུས་མེད་པའི་ས་ཁ་ལས་ཕར་ དཔེ་སྐྲུན་འབད་དེ་བཀྲམ་སྤེལ་འབད་དོ་ཡོདཔ་ཨིན། དེ་ལས་གཞན་དོན་ཚན་ གསོ་བ་དང་འབྲེལ་བའི་གནས་ཚུལ་ རང་བཞིན་གནས་སྟངས་དང་འབྲེལ་བའི་གནས་ཚུལ་ དེང་སང་གི་འཕྲུལ་ཆས་དང་རྩེད་རིག་དང་འབྲེལ་བའི་གནས་ཚུལ་དང་ མི་རང་སོའི་བསམ་འཆར་བཀོད་ནིའི་རྒྱུན་ལམ་དང་ གཞན་ཡང་ཞུན་དག་པའི་འཆར་རྩོམ་ཚུ་སྦེ་ ལེ་ཤ་ར་བྲིས་ཏེ་བཀྲམ་སྤེལ་འབདཝ་ཨིན། བི་ཟི་ནིསི་བྷུ་ཊན་ (Business Bhutan) གསར་ཤོག་དེ་ ཤོག་ཀུའི་ཐོག་དཔེ་སྐྲུན་འབད་དེ་ འབྲུག་རྒྱལ་ཁབ་ཀྱི་ རྫོང་ཁག་ཉི་ཤུ་གེ་རའི་ནང་ལས་ཕར་ བཀྲམ་སྤེལ་འབད་དོ་ཡོདཔ་མ་ཚད་ ཡོངས་འབྲེལ་འཆར་སྒོ་དང་མི་སྡེ་བརྡ་བརྒྱུད་ཀྱི་ རིམ་ལུགས་མ་འདྲཝ་ཚུ་ནང་ལས་ཕར་ཡང་ གནས་ཚུལ་ཚུ་བྲིས་ཏེ་བཙུགས་ནི་དེ་གིས་ རྒྱལ་ཁབ་ནང་འཁོད་དང་གཞན་རྒྱལ་ཁབ་ཚུ་ནང་ཡང་ བརྡ་སྤྲོད་འབད་ཚུགས་དོ་ཡོདཔ་མ་ཚད་ གཞན་ཡང་ཞབས་ཏོག་མ་འདྲཝ་ལེ་ཤ་ཅིག་འཐོབ་སའི་ ལས་སྡེ་ ག་ཅི་དེ་སྟབས་བདེ་ཏོག་ཏོ་ཡོདཔ་ཨིན། གསར་ཤོག་དེ་གིས་གནས་ཚུལ་བསྡུ་ལེན་གྱི་ རིམ་ལུགས་རྐྱངམ་གཅིག་མེན་པར་ གཞན་ཡང་ཚོང་འབྲེལ་ཁྱབ་བསྒྲགས་དང་ སྤེལ་བསྒྲགས་ལ་སོགས་པའི་ཞབས་ཏོག་ལེ་ཤ་བྱིན་དོ་ཡོདཔ་ལས་ ཕན་ཚུན་གཉིས་ཆ་ར་ལུ་ ག་ཅི་དེ་ཕན་ཐོག་ཆེ་ཤོས་ཅིག་ལུ་འགྱུར་ཏེ་ཡོདཔ་ཨིན། གསར་ཤོག་ལས་སྡེ་དེ་ནང་ལུ་ ལཱ་འབད་མི་ལས་གཡོགཔ་ལེ་ཤ་ཅིག་ཡོདཔ་ལས་ འབྲུག་པའི་ན་གཞོན་དང་དམིགས་བསལ་དུ་ འབྲུག་མི་ཚུ་ལུ་ལཱ་གཡོག་གི་ གོ་སྐབས་འཐོབ་ནི་ལུ་ཡང་ ཕན་ཐོག་སྟེ་ཡོདཔ་ཨིན། གསར་ཤོག་ལས་སྡེ་དེ་ནང་ ཞུན་དག་འབད་མི་ ཚོང་བསྒྲགས་འབད་མི་ བདག་སྐྱོང་དང་འབྲེལ་བའི་ལཱ་འབད་མི་དང་ གཞན་ཡང་འཛིན་སྐྱོང་ལས་ཁུངས་ནང་ལས་ཕར་ ལཱ་འབད་མི་ཚུ་ཡང་ལེ་ཤ་ཅིག་ཡོདཔ་ཨིན་མས། བི་ཟི་ནིསི་བྷུ་ཊན་ (Business Bhutan) འདི་ རྒྱལ་ཡོངས་འགོ་ཐོག་དངུལ་འབྲེལ་ གསར་ཤོག་ཅིག་ཨིན་པའི་ཁར་ རྒྱལ་ཁབ་ནང་ཡོད་པའི་གཞན་ལས་སྡེ་གི་ གསར་ཤོག་ཚུ་བཟུམ་སྦེ་ར་ མིང་གཏམ་དང་ཡོངས་གྲགས་ཅན་གྱི་ གསར་ཤོག་ཅིག་ཨིན། འབྲུག་ལུ་སྒེར་གྱི་གསར་ཤོག་ལས་སྡེ་ མང་ཤོས་ཅིག་སྒོ་བསྡམས་དགོཔ་ཐོན་ཡོད་རུང་ བི་ཟི་ནིསི་བྷུ་ཊན་ (Business Bhutan) གསར་ཤོག་དེ་ ད་རེས་ཀྱི་བར་ན་ཡང་ རྒྱུན་མ་ཆད་པར་ཞབས་ཏོག་སྤྲོད་དེ་ར་འདུག། གསར་ཤོག་དེ་གིས་འབྲུག་རྒྱལ་ཁབ་ནང་ལུ་ རྒེད་འོག་ ༢༠༥ གེ་རའི་ནང་ ཁྱབ་སྦེ་ ཞུན་དག་པ་ཚུ་བཏང་སྟེ་ གནས་ཚུལ་ཚུ་བསྡུ་ལེན་འབད་དོ་ཡོདཔ་མ་ཚད་ རྒྱལ་སྤྱིའི་གནས་ཚུལ་ཚུ་ཡང་ དཔེ་སྐྲུན་འབད་དོ་ཡོདཔ་ཨིན། གནས་ཚུལ་ཚུ་ཡང་ དབྱེ་ཁག་མ་འདྲཝ་སྦེ་ རྒྱལ་ཡོངས་གནས་ཚུལ་ཟེར་ འབྲུག་རྒྱལ་ཁབ་ནང་གི་གནས་ཚུལ་ཚུ་དང་ རྒྱལ་སྤྱིའི་གནས་ཚུལ་ཟེར་འཛམ་གླིང་གི་གནས་ཚུལ་ཁག་ཆེ་ཏོག་ཏོ་ཚུ་ བསྡུ་ལེན་འབད་དོ་ཡོདཔ་ཨིན། དེ་ལས་ཡང་ལྷག་པའི་ གནས་ཚུལ་གསརཔ་ ཉིན་བསྟར་གནས་ཚུལ་ ལྷག་པར་དུ་དུས་འགྱུར་བའི་གནས་སྟངས་ ད་རེས་བཟུམ་ཅིག་ནང་འབད་རུང་ གསར་ཤོག་ཉོ་བར་འགྱོ་མ་དགོ་པར་ འགྲུལ་འཕྲིན་དང་ཡོངས་འབྲེལ་རིམ་ལུགས་ཐོག་ ཞབས་ཏོག་སྤྱོད་ཚུགསཔ་བཟོ་ཡོདཔ་མ་ཚད་ ཡོངས་འབྲེལ་ཐོག་རྒྱུན་མངག་འབད་ནིའི་ རིམ་ལུགས་ལ་སོགས་པ་ཚུ་ཡང་སྤྲོད་དོ་ཡོདཔ་ཨིན། གསར་ཤོག་ལས་སྡེ་གིས་ ཡིག་ཚང་ཆུང་ཀུ་ཅིག་དེ་ནང་ལུ་ གནས་ཚུལ་བསྡུ་ལེན་པ་དང་ཞུན་དག་པ་ཚུ་གིས་ ཁག་ཆེ་བའི་གནས་ཚུལ་ཚུ་དུས་ཚོད་ཁར་ བཀྲམ་སྤེལ་འབད་ཚུགས་ནི་དེ་གིས་ འབྲུག་ལུ་ཡོངས་གྲགས་འགྱོ་བའི་བསྒང་ཡོད་པའི་ གསར་ཤོག་ཅིག་ཨིན། གསར་ཤོག་ལས་སྡེ་དེ་གིས་ ད་རེས་མི་སྡེ་བརྡ་བརྒྱུད་ཐོག་ ཕེས་བྷུག་ལག་ལེན་ཐོག་ཞབས་ཏོག་ལེན་མི་ མི་ངོ་ཡོངས་བསྡོམས་ ༣༢,༦༠༧ ཊུའི་ཊར་ནང་ ༡༣,༣༠༠ དེ་ཅིག་དང་ ཨིནསི་ཊ་གརམ་ནང་ ༣,༡༠༧ དེ་ཅིག་ཡོདཔ་ལས་ འབྲུག་མི་ཚུ་དང་ ལྷག་པར་དུ་རྒྱལ་སྤྱིའི་མི་སེར་ཚུ་ལུ་ གནས་ཚུལ་བརྡ་སྤྲོད་འབད་ནི་ལུ་ གནམ་མེད་ས་མེད་ཕན་ཐོག་སྟེ་ཡོདཔ་ཨིན། འབྲུག་རྒྱལ་ཁབ་ནང་བཀའ་དྲིན་མཚུངས་མེད་དམ་པ་ མི་དབང་མངའ་བདག་རིན་པོ་ཆེའི་ བཀའ་དྲིན་ཁོ་ན་ལས་བརྟེན་ དགའ་བའི་དགའ་སྤྲོ་དང་སྐྱིད་པའི་གླུ་གར་འཁྲབ་ནིའི་ གོ་སྐབས་བཟང་པོ་ཐོབ་ཡོདཔ་མ་ཚད་ གཞུང་གི་ལས་སྡེ་ཁག་དང་ལྷག་པར་དུ་ སྒེར་གྱི་ལས་སྡེ་སྣ་ཚོགས་སྦེ་ བཙུགས་ཏེ་ཡོད་པའི་ནང་ལས་ སྒེར་གྱི་གསར་ཤོག་ལས་སྡེ་ བི་ཟི་ནིསི་བྷུ་ཊན་ དེ་གིས་ རྒྱལ་ཡོངས་དང་རྒྱལ་སྤྱིའི་གནས་ཚད་གཉིས་ཆ་རའི་ནང་ ག་ཅི་ར་འབྱུང་དོ་ག་དང་ གནས་སྟངས་ག་ཅི་བཟུམ་ཅིག་ནང་ ལྷོད་དེ་ཡོད་ག་ཚུ་གི་སྐོར་ལས་ ཁ་གསལ་སྦེ་ཧ་གོ་ཚུགས་པའི་ཕན་ཐོགས་སྦོམ་བྱུང་ཡོདཔ་ཨིན། དོན་ཚན་དབྱེ་ཁག་ག་བཟུམ་འབད་རུང་ རང་སོའི་མཐའ་འཁོར་ལུ་ བྱུང་མི་གནས་ཚུལ་ཚུ་ དུས་ཡུན་ཐུང་ཀུ་ཅིག་གི་ནང་ལུ་ ཁ་གསལ་གསར་ཤོག་དང་ཡོངས་འབྲེལ་ ལྷག་པར་དུ་མི་སྡེ་བརྡ་བརྒྱུད་ཀྱི་ རིམ་ལུགས་ཐོག་ལུ་ ཞབས་ཏོག་ལེན་ཆོག་ཆོག་བཟོ་སྟེ་འདུག། དེང་སང་གི་དུས་ལུ་ རིམ་ལུགས་དེ་བཟུམ་ཅིག་ཡོདཔ་ལས་ མི་ཚུ་ག་ཅི་དེ་ སྟབས་བདེ་ཏོག་ཏོ་འགྱོ་སྟེ་ཡོད། གསར་ཤོག་དེ་ལུ་བརྟེན་ འབྲུག་ལུ་དངུལ་འབྲེལ་གྱི་གནས་ཚུལ་ཚུ་ཡང་ དུས་ཡུན་ཐུང་ཀུ་ཅིག་ནང་འཐོབ་ཚུགས་ཡོདཔ་མ་ཚད་ འབྲུག་ལུ་དངུལ་འབྲེལ་གྱི་ གསར་ཤོག་བསྡུ་ལེན་འབད་མི་ བི་ཟི་ནིསི་བྷུ་ཊན་གསར་ཤོག་གཅིག་རྐྱངམ་གཅིག་ཨིན། ན་གཞོན་ལུ་ལཱ་གཡོག་བྱིན་ནིའི་ གོ་སྐབས་དང་ལྷག་པར་དུ་ སློབ་གྲྭ་ནང་འགྱོ་མི་ཨ་ལུ་ཚུ་ལུ་ ལས་འགུལ་ལ་སོགས་པ་བྲི་རུང་ རྒྱབ་རྟེན་ཐོ་དང་ལུང་འདྲེན་ ལ་སོགས་པ་སྦེ་ལག་ལེན་འཐབ་ནི་ལུ་ཡང་ ཕན་ཐོགས་བྱུང་ཡོདཔ་ཨིན། ཡིག་ཚང་དེ་ལས་ཞབས་ཏོག་ལེན་ནིའི་ དང་འདོད་ཡོད་པ་ཅིན་ ཁྱབ་བསྒྲགས་དང་གསལ་བསྒྲགས་ དེ་ལས་ཚོང་བསྒྲགས་ཚུ་གི་དོན་ལུ་ ༠༢-༣༣༩༩༠༤& ༠༢-༣༣༩༩༠༦ ཡང་ན་འགྲུལ་ཕྲུན་ཨང་ ༡༧༩༩༤༤༤༧ ལུ་ འབྲེལ་བ་འཐབ་ནི་དང་ ཞུན་དག་པའི་འཆར་རྩོམ་བྲི་ནིའི་དོན་ལུ་ ༡༧༥༨༩༨༣༣ དང་གཅིག་ཁར་འབྲེལ་བ་འཐབ་ནི་དང་ གཞན་གནས་ཚུལ་བཀྲམ་སྤེལ་འབད་ནིའི་དོན་ལུ་ ༡༧༩༦༨༨༠༢ དང་འབྲེལ་བ་འཐབ་ཚུགས་དོ་ཡོད་པའི་གུར་ དུས་ཚོད་ད་རེས་བཟུམ་ཅིག་ནང་ འཛམ་གླིང་ནང་ཡོངས་འབྲེལ་དང་འཕྲུལ་ཆས་ཀྱིས་ དབང་བའི་དུས་ལུ་ མི་སྡེ་བརྡ་བརྒྱུད་དང་ཡོངས་འབྲེལ་འཆར་སྒོ་ལ་སོགས་པ་ཚུ་ནང་ཡང་ འབྲེལ་བ་འཐབ་ཚུགས་པའི་ དུས་ལུ་ལྷོད་དེ་ཡོདཔ་ཨིན།